રાજયના સ્ટેટ ઇમરજન્સી અોપરેશન સેન્ટરના સૂત્રોએ ઓપલી માહિતી મુજબ આજે તા.૧૦/૦૭/૨૦૧૮ને સવારે ૭ કલાકે પુરા થતા ચોવીસ કલાક દરમિયાન રાજુલા તાલુકામાં ૧૦૬ મી.મી. અને ઉમરગામ તાલુકામાં ૧૨૦ મી.મી. મળી કુલ બે તાલુકાઅોમાં ચાર ઇંચથી વધુ અને માળીયા તાલુકામાં ૭૫ મી.મી. તથા ગીર-ગઢડા તાલુકામાં ૭૫ મી.મી. મળી કુલ બે તાલુકાઅોમાં ત્રણ ઇંચ જેટલો વરસાદ વરસ્યો છે. ઉપરાંત મોડાસા તાલુકામાં ૬૪ મી.મી., વેરાવળ તાલુકામાં ૬૫ મી.મી. અને ખાંભા તાલુકામાં ૬૩ મી.મી. મળી કુલ ત્રણ તાલુકામાં બે ઇંચથી વધુ જયારે ધનસુરા, કપડવંજ, સંતરામપુર, માંગરોળ, ઉના, જાફરાબાદ અને સાવરકુંડલા મળી કુલ સાત તાલુકાઅોમાં એક ઇંચથી વધુ અને અન્ય ૧૫ તાલુકાઅોમાં અડધા ઇંચ કરતાં વધુ વરસાદ વરસ્યો હોવાના અહેવાલો છે. ચાલુ મોસમનો રાજયનો કુલ સરેરાશ વરસાદ ૧૭.૬૭ ટકા જેટલો નોંધાયો છે. જેમાં કચ્છ રીજીયનમાં ૫.૮૫ ટકા, ઉત્ત્।ર ગુજરાત રીજીયનમાં ૧૧.૪૧ ટકા, પૂર્વ-મધ્ય ગુજરાત રીજીયનમાં ૧૪.૫૩ ટકા, સૌરાષ્ટ રીજીયનમાં ૧૦.૦૭ ટકા તથા દક્ષિણ ગુજરાત રીજીયનમાં ૨૯.૪૪ ટકા જેટલો સરેરાશ વરસાદ વરસ્યો છે.